钦定古今图书集成/明伦汇编/氏族典/第304卷 > 《廖用贤尚友录》 > 庄襗
## 钦定古今图书集成/明伦汇编/氏族典/第304卷 > 《廖用贤尚友录》 > 庄襗

按《武进县志》：“襗字诚之，弘治丙辰进士。出令宝坻。宝
旧无城，请于朝，二旬讫工，民不知劳。擢户部主事，出
督徐仓，改督蓟仓。逆瑾采木口外，上书力言其害。瑾
怒，迁河间太守，寻升山东参政，仍掌府事。三疏乞休，
瑾益怒，谪四川顺庆府，未至罢归。嘉靖初，应诏陈江
南十事，上特诏所司行之。”